FILM SE TEMELJI NA STVARNIM DOGAĐAJIMA.
NO NEKI SU DIJELOVI IZMIŠLJENI ZBOG DRAMATURŠKIH RAZLOGA.
RAZMAŽENI ISPAD SURI CRUIZE ČASOPIS IN TOUCH
SAUDIJSKI KRALJ ABDULLAH LEAH MESSER EKSKLUZIVNO
ANGELINA JOLIE NA SNIMANJU LOKACIJA U VENECIJI JOŠ NEPOZNATA
LET BARACKA OBAME U AFGANISTAN
Petak je navečer.
Subota je ujutro, srce.
Je li to on?
JAE DONNELLY NEWS OF THE WORLD
Londonske redakcija javlja da je sinoć doletio s Heathrowa.
Moj tip u britanskom konzulatu kaže da nije odsjeo ondje.
Ta dvojica na ulazu su Epsteinova.
Tu trojicu
već sam prije vidio.
Kraljevski čuvari. Ako su ovdje...
Jae, vrata.
Stražari.
Kao da je nema.
Sigurno godinama dolazi.
Kriste.
Pa ona još nema više od 20 godina.
Da.
Evo ga.
Epstein je.
- To je on. To je Andrew. - Hajde, okreni se.
Molim?
Idi!
Kakav divan dan!
Evo nas.
Dobro.
- Ovo neće ići. - Što?
Promjena plana.
Jae, reci.
Improviziram.
Strpi se.
O, Bože.
- Jae? - Ne sad.
Jae, čuješ me?
Čujem te.
VELIKA EKSKLUZIVA
DEVET GODINA POSLIJE
Dobro došli.
Hvala što ste našli vremena u pauzi za ručak.
Svi mi u BBC-ju suočeni smo s velikim izazovima.
'Jutro, George.
SLOBODA ZNAČI PRAVO DA LJUDIMA KAŽEŠ ONO ŠTO NE ŽELE ČUTI
Svijet se mijenja.
Mi se moramo mijenjati zajedno s njim.
Svake godine BBC se suočava sa sve većom konkurencijom u domeni vijesti
i moramo ostati relevantni.
Ima li tko moj Nando's?
Da.
Vražji pas!
Onda, imamo li svi još posao?
Moody, ne žicaj! Dođi.
Dođi. Moody!
Nikad u karijeri nisam osjećala da je BBC pod ovakvom prijetnjom.
Dužnost nam je da reagiramo.
Stoga s velikom tugom
moram najaviti da će biti otpuštanja.
Trenutačno procjenjujemo da ćemo možda otpustiti
oko 450 ljudi.
Aha, evo ga, jebote!
Znam da je to golem broj.
Da, tako se poboljšava prikupljanje novosti.
Otpuštanjem svih novinara.
Ta otpuštanja zahvatit će sve odjele vijesti
i sve emisije.
Hvala najljepša.
Usredotoči se.
Čuli smo što je rekla i, ako ne griješim,
nije spominjala ukidanje naše emisije.
- To je bilo turobno. - Jesi li čula?
Za devet sati i 13 minuta
idemo u eter. Čime?
Britansko oružje prodano Saudijcima i rabljeno u Jemenu.
To smo već pokrili. Zašto baš danas to?
Brexit. 15 runda s Farageom. Razgovor u četiri oka s Emily.
Kako bismo dobili Faragea? Nečim novim.
- Otvorena trgovina. - To me uvijek napali.
Mogu dobiti Lupitu za večeras.
Glumicu? Ima novi film?
Ne. Ima puno toga reći o boji kože.
Sjajna je i to je ekskluziva. Trebali bismo početi time.
To je za drugi dio. Nije za početak.
Slažem se. Ne određuju oni raspored.
Počeli smo Emmom Thompson, koja je govorila o Weinsteinu.
Weinstein je bio vijest tada. Lupita je sjajna, ali nije važna.
Druga polovica.
Onda, Farage? Sam, možeš ga dobiti?
Ako želiš Faragea, Freddy, to je lako.
Nazoveš njegovog PR-a. Lako je.
Odmah će doći.
Tvoj je posao da ih nazivaš.
A najavili su otpuštanje nekoliko stotina ljudi.
U redu, idemo...
Posao ću zadržati tako što dovodim ljude koje ne možemo tek tako nazvati.
One koje drugi ne mogu dobiti.
Posao u kojem dođeš kasno pa cijelo jutro
planiraš ručak s Piersom Morganom? Zadnja dođeš, prva odeš.
- Bio si ovdje točno u šest ujutro. - Što?
Znaš što to znači? Da 16 sati kasnimo za novostima,
dok ja nalazim priče do kojih je ljudima stalo.
Volimo Lupitu i silno je želimo.
Zatvorili bismo emisiju s njom i prešli na društvene mreže. To je važno.
RADO BIH...
RADO BIH RAZGOVARALA...
Dobro, to je sjajno.
Sjajno!
Hvala, famozna si. Zdravo.
KONTROVERZNI PRINC ANDREW POKREĆE ULAGAČKI PROGRAM ZA MLADE
REZERVIRANO ZA NOVINARE
ZABRANJENO UNOSITI MOBITELE
Nisam važan ja.
Važno je
da krasne mlade poduzetnike
povežemo s vama,
nešto zrelijim poduzetnicima.
Zajedno s programom Pitch@Palace
možemo stvoriti nešto magično.
Znam da silno želite razgovarati s njima,
a oni silno žele čuti vaše ideje
i provesti ih u djelo.
Zato bi bilo najbolje da se ja maknem
i pustim vas da radite.
Prije negoli odem...
Nemojte reći mojoj mami.
DOPUŠTENO UNOSITI MOBITELE
Možda je bolje što nitko nije došao.
A sad recite Pitch@Palace!
Pitch@Palace!
Želim da to bude pošteno!
Pa ne spomeneš Epsteina
svaki put kad govoriš o Billu Clintonu.
Bill Clinton nije kraljičin omiljeni sin.
Da si došao ovamo, vlastitim bi očima vidio
kako je krasan posao obavio s Pitchom
i potaknuo mlade poduzetnike.
Koliko su mladi ti poduzetnici?
Nabijem te, Nick!
Kako je ovo moglo proći?
Zato smo unajmili Jasona. Da se pobrine za to.
Vrijeme.
- Treba vremena. - Molim? Fotografija je stara devet godina.
- Gospodine... - Ne.
- Ovo se ne može lako srediti. - Svi mi to govorite.
Imate potpuno pravo,
Vaše Visočanstvo.
Za što?
Taj problem s Epsteinom povlači se već deset godina.
U to se vrijeme niste našli s njim?
Ne, apsolutno. Bilo je to...
U prosincu 2010. godine.
Onda mi instinkt kaže da nemate dobru strategiju.
Ta priča s Epsteinom i plejbojskim princem
odavno je trebala biti zaboravljena.
Ja je se mogu riješiti.
Ali morate mi prepustiti kontrolu.
Amanda?
Jason poznaje medije.
Zato smo ga angažirali.
Mislim da nam može pomoći.
Sastavio sam popis prijateljskih novinara.
Zvuči kao kontradikcija.
Pozovite ih ovamo na čaj, jednog po jednog.
Osjećat će se počašćeno.
Upoznat ćete se, sve neslužbeno,
i oni će polako shvatiti da ste vrlo pristojan čovjek
koji je, kad smo kod toga,
spreman priznati svoje pogreške.
Polako.
Sve je uvijek polako. I treba vremena.
Navršit ću 60 godina.
A moja majka...
Svi starimo.
JEDNA NOVA PORUKA ŠALJE: SAM McALISTER
RADO BIH RAZGOVARALA.
Jasonov popis novinara.
Što je?
Ovaj...
Ovaj popis. Ova strategija.
Već smo to pokušali.
RADO BIH RAZGOVARALA.
- Halo? - Zdravo, Sam.
Amanda Thirsk iz ureda vojvode od Yorka.
Zdravo.
Ali ne želimo zabranjena pitanja. Sve je dopušteno.
- Razmislite. - Javit ću se.
Sjajno. Čujemo se.
Ima li što dobro?
Možda. Palača.
Dobro, što imamo?
Znaš što mislim? Jedini smo ovdje za inteligentnu analizu.
Opet Brexit.
Sam, nisi li ti imala nešto? Palača?
Ne za večeras. Ali imamo Lupitu.
Sjajno. Koji dio Palače?
- Privatna tajnica princa Andrewa. - Što žele?
Pitch@Palace. To je kao Pripravnik,
samo što imate princa Andrewa umjesto Donalda Trumpa.
- Nije na televiziji... - To nije za nas.
Poznaješ tajnicu?
- Ne. - Ona je tebe prva nazvala?
Da.
Tražite i dalje i razgovarajte opet za jedan sat.
PRINC ANDREW I JEFFREY EPSTEIN
PRINC ANDY I PEDOFIL
Trebam nekog.
Jae Donnelly. Fotograf. Živi u New Yorku. Poznaješ li ga?
Sjajno.
Zaboga!
Farage nije dostupan. Trebamo nekog drugog.
Možda je to i njemu već dosadno. Pričekaj.
- Tko je to? - Fotograf.
Za koga radi. Paparazzo?
Radi za sve koje voliš, Freddy. The Sun. The Mail.
Zaboga!
Kad bismo imali pola instinkta
i četvrtinu veza prosječnog paparazza za tabloide,
možda ne bismo svaku noć tražili
novu izliku za istu staru raspravu.
Zato, ono, prepusti to meni. Može?
Stiže!
Netko koga će Emily moći dobro izribati.
- Tako da na svim večerama u Londonu... - Sam.
- ...mogu razgovarati o Newsnightu. - Sam.
„Nije li Emily Maitlis sjajno rekla sve ono s čime se svi slažemo?”
Razgovaranje sa samima sobom smatramo vijestima i to nas ubija.
Stewarte.
Idem u studio.
Dođi! Moody!
Da se ja tako ponašam i vrijeđam ljude pred cijelim uredom,
bih li i dalje imao posao?
Imamo problem
sa Sam.
Tko vi?
Pa, ja, Freddy,
a sad možda i Emily.
Nisam snob, ali više je za Daily Mail.
Nije da ne možemo podnijeti tuđe mišljenje,
ali ona je...
Previše je defanzivna.
Malo toplije svjetlo!
Ovako je prehladno.
Nisam rekla da smanjiš svjetlo.
Ali ovo je dobra rasvjeta za emisiju.
Znam. Vrati.
Hvala što si došla, Sam.
Ta razina, ali toplije.
Dobro.
Morat ću malo namjestiti.
Shvaćaš pod kakvim smo pritiskom?
Svi. Imam dovoljno svađa pa ih ne trebam i u svom timu.
Možda trebaš razgovarati...
Razgovaram. I njima govorim isto što i tebi.
- Pomozi mi. - Ovako nekako?
Toplije. Puno toplije.
Želim uvesti promjene i širi profil publike.
Tako ćemo preživjeti. Ne želim da svi ponavljaju isto.
Želim druge glasove. Napetost.
I strast.
Čuj, žao mi je.
Nije.
Sve si to mislila.
Ne baš sve.
Znam što ljudi misle o meni.
Ako se svi budemo međusobno klali,
ništa od ovog neće biti dobro.
Što kažeš na ovo?
Ne! Toplije!
Stani!
- Sviđa mi se. - Sjajno.
Shvatila sam. Još nešto?
- Ja... - Tri žene i hrt.
To niste mogle vidjeti u studiju BBC-ja kad sam počela raditi.
O, Bože!
Bože, to je...
- Ne! - Ne!
Oprosti zbog buke. Radim. Možda ću morati naglo prekinuti.
Hvala što si nazvao. Nešto dobro?
Kardashianka predstavlja novi model gaćica.
Posao je posao.
Provjeri poruke.
Cure koje sam godinama fotkao pred Epsteinovom kućom.
Svaka bi ostala po jedan sat.
Vrlo su mlade.
Dođu iz stambene zgrade u 66. ulici.
Jeffrey je unajmljuje od svog brata, vlasnika te zgrade.
To je skladište cura.
Zove ih „moje nubilne cure”.
To se još događa?
To je industrija.
Godinama sam u New Yorku.
Dovoljno je da 24 sata provedem pred tom kućom i vidim kako dolaze i odlaze.
Kako mi ne znamo za to?
Jer su to mlade cure do kojih nikom nije stalo.
I bogat je.
Bio je u zatvoru pa su ga pustili. Nikog nije briga.
Je li Andrew često ondje?
Prije je bio.
Imaš li dokaz da je Andrew bio kod Epsteina?
Osim fotke iz parka.
Nemam.
Ne, oprezni su.
Ali bio je ondje.
Znaš za Ghislaine Maxwell? Andrewovu prijateljicu?
Ne.
Trebala bi. Moram ići.
- Potraži je, javit ću se. - Hvala
- Ekipo. - Što je?
- Pogledajte ovo. - Da vidim.
Sam. Pusti ga malo.
- Zašto? - Piše pjesmu.
Lucas?
Tko je ona?
Nisam u njezinoj klasi.
Čuj, znam da sam ti mama pa sam pristrana i sve,
ali jako si zgodan i ne bi trebao...
Ne. Mislim, nismo na istoj godini.
- Starija je godinu dana. - Sviđa mi se tvoja ambicioznost.
- S ljutim umakom, kao uvijek? - Da.
Želiš savjet za razgovor s curama?
- Imam li izbora? - Ne baš.
Slušaj. Većina želi govoriti.
Ali većina ljudi loše sluša.
Britancima ste obećali da neće biti problema.
U to sam vrijeme slijedio...
- Jeste li pogriješili? - Ne prihvaćam to.
Ili ste pogriješili ili dali neodrživo obećanje.
Što je od toga?
Rekli ste da se držite načela.
Također ste glasačima jamčili da na granične provjere između UK-a i EU-a
Brexit neće utjecati.
PRINC ANDREW, JEFFREY EPSTEIN I GHISLAINE MAXWELL
EPSTEINOVA CURA I NJEZINA BLISKA VEZA S PRINCEM ANDREWOM
Ovdje Jae Donnelly. Ostavite poruku.
Zdravo, Jae. Ovdje Sam.
Ova Andrewova fotografija
s Ghislaine Maxwell u Londonu
i curom koje je tad imala 17 godina.
Godine 2001. Virginia Roberts. Znaš li što o tome?
Nazovi me kad ovo čuješ. Hvala.
AMANDA THIRSK MOŽETE LI DOĆI SUTRA?
NARAVNO! KAMO?
Čovječe!
Želim selfie.
Dobro.
I žlicu.
Dobro, zdravo.
- Nemojte mi reći. - Što?
Idete Philu the Greeku?
Ušatome?
Ne smijem reći.
Ne idete kraljici. Zastava nije dignuta.
Ma samo da ne idete Napaljenom Andyju.
Evo nas.
Hvala.
- Zdravo. 'Jutro. - 'Jutro.
Da.
- Dobro. - Hvala.
Ovom stazom. Pustit će vas unutra.
Sjajno. Hvala.
Dobar dan.
Earl Gray ili kamilica?
Puno ih gubimo.
Žličica.
Jednostavno
nestanu.
Ali na to gledaju blagonaklono.
- To znači da svatko želi dio nas. - Vas?
Pa dugo sam već ovdje.
Poput obitelji su. Dan kad više ne budemo trebali izdvajati za žličice...
Bi li on govorio o tome?
O krađi žličica iz Buckinghamske palače?
O budućnosti monarhije, o posljedicama kraljičine smrti?
Ne razgovaramo o tome.
To je previše bolno omiljenom sinu?
Njezino Veličanstvo
sjajno zna procijeniti ljude.
Onda, kakva je?
- Tko? - Emily.
O, pa... Trči, pliva,
intervjuira.
Nikad je nitko ne vidi kako jede. Superžena je.
- I ta kemijska. - Harry Potter ima štapić.
Emily Maitlis ima svoju kemijsku.
A kako Andrew procjenjuje ljude?
Odan je prijatelj.
Katkad toliko da je to loše za njega.
Ghislaine Maxwell.
Bila mu je dobra prijateljica.
Izravni ste.
Bilo je nekih glasina,
ali obje smo jako zauzete i znamo zašto smo ovdje, Amanda.
Želiš li otići na pravo piće?
Amanda?
Izašla je.
Sa Sam McAlister,
S kim?
Što misliš da znaš o meni, Sam?
Znam da si bila bankarica.
Samohrana majka.
Znam da ovaj posao radiš sedam godina
i da imaš problem koji ne prolazi.
I znam da si ovdje,
a Jason Stein nije.
Pa?
Pa možda ti to želiš učiniti drukčije.
Ili samo istražujemo opcije.
Ili to.
NAZOVI ME
Oprosti. Andrew je. Treba me.
Samo pokušavam biti iskrena, Amanda.
Uvijek sam.
I znaš da ne možemo razgovarati samo o Pitchu.
I, kao što sam već rekla, ne bi sad razgovarala s Newsnightom
kad ti to već ne bi znala.
Ali ne razgovaram s Newsnightom, Sam.
Razgovaram s tobom.
I granica ipak postoji.
Hvala na sastanku.
Ovo će vam se svidjeti.
Ovo je situacija kad me za nekoliko centimetara promašio projektil Exocet.
Spustio bih se čim bi preletio.
I tako dvaput na dan.
To su sigurno bili strašni trenuci!
Neki od najstrašnijih.
I neki od najboljih.
Ti su me ljudi zbilja poznavali.
U ratu nema skrivanja.
Od svojih suboraca.
Od sebe.
Nedostaje li vam ikad?
Što, rat?
Argići su bili manji problem od vas novinara.
Hajdemo u obilazak.
Newsnight?
Vidio si to.
Ne vidiš kako zna s ljudima?
Kako im je drag kad se druži s njima?
- To je plan, Amanda. - To se zove šarm.
Moraš biti s njim da bi ga osjetio.
Televizija?
To je bio samo sastanak.
Sastanak na koji nisi trebala otići.
Osobito bez mene.
Ovo je moj posao.
Nemoj sad, Freddy.
- Taj tekući ručak plaća BBC? - Bila sam tako blizu!
Misliš da imaš posebne moći nad velikim zvjerkama iz Palače?
Bile smo same. Bez ikog.
- Bili smo tako blizu! - Čemu?
Intervjuu. To s Epsteinom i dalje je aktualno.
Ghislaine Maxwell, Epsteinova cura, stara je Andrewova prijateljica.
Onda neće o tome razgovarati s nama.
Sam, to je za tabloide, ne za Newsnight.
Nije istina. Točno o tome moramo govoriti.
Žao mi je, ali nemamo vremena da cijeli dan
loviš intervjue koje nikad nećemo dobiti.
Trebali bismo biti tim. Zašto misliš da si posebna?
Ovo je naš posao.
Ovo danas bio je posao
jer ova će priča samo biti sve veća.
A kad pukne, ne želimo biti prvi koji će ih zvati.
Želimo biti prvi koje će drugi zvati.
Ako svoj posao ne mogu raditi onako kako moram,
onda to više ne mogu raditi.
VELIKI BRAT TE GLEDA
O, Sammy.
Ostavite poruku kad čujete signal.
Zdravo, Esme. Ovdje Sam.
Samo sam nazvala...
Možeš li...
Možeš li me nazvati kad ovo čuješ? Važno je. Hvala, zdravo.
Jesi li dobro?
Pola svog vremena
provodim u strahu od otkaza,
a drugu polovicu u želji da me otpuste.
Zašto me ne prihvate kao svoju?
- Možda bi drugdje bilo lakše. - Ne želim da bude lako, mama. Samo...
Želim da to bude važno.
Lucase!
- Laku noć. - Laku noć.
- 'Noć.
Zdravo.
Razgovarao sam s njom. Zove se Freya.
I što je rekla? Što si ti rekao?
Zdravo.
Što je rekla?
Mislio sam da me možda nije čula. Ali jest. I...
Da? Pričekaj, dušo.
Samo sekundu.
Jae?
Kako je bilo u Palači?
Ne žele govoriti o Epsteinu.
Sad više ne.
- Kako to misliš? - U Teterboru sam, na privatnom aerodromu.
Avion našeg prijatelja Jefferyja ubrzo treba sletjeti.
A čeka ga FBI.
Mama! Možeš li...
Možeš li još jedan sat biti s Lucasom?
- Mogu. - Vratit ću se prije negoli ode spavati.
Bez žurbe. Vidimo se.
Halo?
Zvala si me?
Rekla si da je važno.
Jeffreya Epsteina večeras će uhititi. Trgovanje seksom.
Esme? Jesi li na vezi?
Dakle, to je sad vijest.
Da, pritisnimo Palaču.
Hvala.
Dobro.
Sve se promijenilo.
Ubrzo ćeš primiti telefonski poziv.
A onda još stotinu.
Imamo najviše nekoliko sati prije udara tsunamija.
- Obje to možemo iskoristiti. - Što se promijenilo?
FBI samo što nije upao u kuću Jeffreya Epsteina.
Ta tvoja granica, Amanda, neće izdržati.
Ne možeš šutjeti na pitanja o svom prijateljstvu s pedofilom
i očekivati da te ljudi vole.
- Kako znam da ti mogu vjerovati? - Nikako.
I ne moraš jer ću ti dati jedan sat.
A onda ovisi o njemu.
Ne o tebi ni meni. O njemu.
Jednosatni nastup na televiziji sve može promijeniti.
Kao čarolija.
Američkog ulagača Jeffreyja Epsteina danas su uhitili
zbog optužba za trgovinu seksom.
Osramoćeni milijarder optužen je za svodništvo desetaka maloljetnica.
Već je bio osuđen 2008. godine,
nakon priznanja da je maloljetnicu nagovarao na prostituciju.
Koliko puta?
Sigurno će se usredotočiti na prijateljstvo...
Koliko puta?
...s vojvodom od Yorka, koji tvrdi...
Oprostite.
...da od 2010. g. nema ništa s njim.
Gdje mu je mjesto? Jednostavno pitanje. Gdje mu je mjesto?
Pomoći ću ti.
Tobolčar je.
'Kan. Kao klo.
Spoji to i što dobiješ?
- Kanklo. - Ma idi!
Idi!
Priznali su da je vojvoda prijateljevao s g. Epsteinom.
Izjavili su da...
Ako premijer želi tu poruku prenijeti biračima,
morate poslati nekog za koga su ljudi čuli,
nekog tko zna složiti rečenicu, a ne samo izgovarati jednosložne... riječi.
Najnovije vijesti.
Istraga poslije uhićenja J. Epsteina
prije tri tjedna zbog prostituiranja djece
sad se proširila i na njegova prijatelja, princa Andrewa, vojvodu od Yorka.
Prethodno zapečaćeni dokumenti iz 2015. godine sad su otvoreni.
Virginia Giuffre, koja je imala 17 godina u vrijeme optužba,
u tim dokumentima tvrdi da je imala snošaj s vojvodom od Yorka
u tri odvojene prilike.
Dvaput u Londonu, jedanput u domu g. Epsteina u New Yorku.
Dok Buckinghamska palača i dalje niječe
ove najnovije optužbe protiv vojvode,
Virginia Giuffre novinarima je ispred sudnice na Manhattanu...
To nije istina.
Ništa od toga nije istina.
Sve dublja kriza vezana za Andrewa...
Tog jutra kad sam pošao u internat...
mamica me počešljala.
Jednim od onih češljeva od kornjačevine. Sjećaš ih se?
Još osjećam kako mi grebe glavu.
Boljelo je, ali...
Ali nisam htio da prestane.
Jason kaže da se ništa ne mijenja.
Moramo izdržati.
I ti to misliš?
Pričekajmo malo.
Trebao bih razgovarati s mamicom o svom 60. rođendanu.
Ima velike planove.
G. Epsteina, uhićena prije mjesec dana,
jutros su našli mrtva
u njegovoj ćeliji u...
Prijateljevao je s Billom Clintonom, princem Andrewom...
Proglasili su ga mrtvim...
Optužen za trgovanje mladim curama...
Šest maloljetnih žrtava...
Maloljetne cure...
...i Donald Trump, voljeli su lijepe žene...
...kraljevska obitelj sve niječe.
Diljem svijeta, sve novine, sve emisije na svim televizijama
govore samo o ovome.
- 'Jutro. - 'Jutro.
Sam, želim to za nas.
Za Newsnight.
Prva si nanjušila tu priču.
Amanda. Zdravo, ovdje Sam McAlister.
Molim te, nazovi me.
Ovdje smo kad budeš htjela razgovarati.
To što te Njezino Veličanstvo češljalo tog jutra kad si otišao u internat...
Da?
To što si se toga sjetio i što si govorio o tome.
Da?
Mislim da postoji razlog za to.
Mislim da opet želiš budućnost.
Oboje je želimo.
Daj da ti pomognem.
Još se govori o njegovim vezama s Epsteinom.
Naravno, vojvoda i Palača očajnički se žele distancirati od toga,
ali poslije današnje novosti
šanse za to manje su nego ikad.
Ni na što se ne obvezuju i ne obećavaju.
- Ali? - Pristali su na sastanak.
Ovo mora ostati samo među nama.
Mogli bi se uplašiti ako itko dozna za taj sastanak.
Sam, dobit ćeš što god trebaš.
Ima nešto što trebam. Mislim da bi to puno pomoglo.
Reci.
Emily.
Nikad me prije nisu krijumčarili u Palaču.
Budi blaga.
Ne želimo ga uplašiti.
Bit ćemo fini.
Puni poštovanja.
Opusti se, možeš ti to.
Pa da, nije teško s kraljičinim sinom
razgovarati o prijateljstvu s osuđenim svodnikom.
Dobro jutro.
Pozdrav svima.
Poveo sam nekog. Nadam se da vam ne smeta.
- Zdravo. - Poznajete moju kćer Beatrice.
Zdravo.
Ne mogu vam reći što ću vas pitati
jer to ni sama još ne znam,
ali i kad budem znala
neću vam reći.
Ali bit će poštena.
I neću vam postavljati zamke, obećavam.
„Bit će?”
Mislite: „Bila bi.”
Ako pristanemo na to.
A Pitch@Palace?
I o tome ćemo razgovarati, naravno.
Ali, to znate jednako dobro kao ja,
nismo zbog toga ovdje.
Epstein.
Riječ je o iskrenosti.
Na obje strane.
Ako pristanem na intervju, bit će samo jedan.
Ali pitanje je zašto baš s vama.
Stewarte?
Newsnight je forenzička emisija.
Žestoka, ali ne senzacionalistička. Kao Emily.
- I žena je. - I žena je.
I ovdje je.
Čujte, u mom položaju,
uza sve ovo što govore
i trenutačno stanje u svijetu,
teško je zamisliti kako bih to popravio.
Mnogi mi govore da griješim već dolaskom na ovaj sastanak.
A ipak ste došli.
I mogu vam obećati jedno.
Nećete to popraviti šutnjom.
Znate kako vas ljudi vide, zar ne?
Zašto mi vi to ne kažete?
Napaljeni Andy.
Leteći Andy.
Ovo su seks i cure
i avioni i privatni otoci i novac.
Uz dužno poštovanje, ljudi vide te priče
i pomisle: „Aha, mogu to povjerovati.”
Ovo nije loše za vaš brand.
Ovo jest vaš brand.
„Uz dužno poštovanje?”
Donekle ima pravo.
Shvaćam.
„Nikad se ne žali, nikad ne objašnjavaj.” Ali bojim se da je to vrijeme prošlo.
Sad svatko ima glas.
Društvene mreže. Facebook.
Twitter. Svatko može reći što želi,
a ono što govore o vama
mnogo je žešće od bilo čega što sam ja sad rekla.
- Jeste li vidjeli Twitter? - Ne, ne obraćam pažnju na to.
Ja obraćam.
Puno je gore od ovog što je rekla.
Samo želim reći da je to priča
i neće se promijeniti
ako je vi ne promijenite
i ispričate nam drukčiju priču.
Svoju priču.
Svojim glasom.
Sam ima pravo.
Mislim,
ja to ne bih rekla tako izravno, ali...
Ne shvaćam zašto su svi opsjednuti mojim prijateljstvom s Epsteinom.
Bolje sam poznavao Jimmyja Savilea.
Hvala vam. Bilo mi je drago.
Idem pozdraviti mamicu prije negoli počne banket.
Nikad kraja, ha?
Amanda će vam se javiti, ovako ili onako.
Njezinu mamicu ili njegovu?
Fergie nije ovdje.
Na putu je.
Onda svoju.
Kvragu.
Mamica to možda blokira.
Da.
Umoran sam.
Bila si opaka, Sammy. Bravo.
Uvjeti, Amanda?
Razgovarali ste o uvjetima.
Ni na što nisam pristala.
Nije to tako.
Amanda.
Koji uvjeti?
Važno je samo to što je dobio prostor da razgovara s nama.
S nama?
S nacijom.
O, Bože.
Ne mogu ja ovo.
Ne.
Odlazim.
Shvaćam.
Ako pristanu na to,
to će biti 60 minuta.
„Ako se dogodi?” Što nas može zaustaviti?
Riječ je o kraljevskoj obitelji i BBC-ju.
Kad spomenu nacionalne interese, budite sigurni,
ako ovo dobijemo i dobro izvedemo, svi će govoriti o tome.
Ali ako pogriješimo,
ako promašimo pravi ton,
neće pisati o njemu, pisat će o nama.
Neće.
Pisat će o meni.
Ona uvijek ima pravo, zar ne?
Uvijek.
Što je rekla?
Vjeruje mojoj prosudbi.
Sjajno.
Amanda Thirsk je nazvala.
Četvrtak u 14 h. U Palači.
Pristali su.
Imamo 70 sati. Emily, provest ćeš ih sa mnom.
Stewarte, produciraš. Sam, budi dostupna svima.
Je li Fran ondje?
Da, vrlo hitno.
S glavnim direktorom? Koja opera?
Na kraju nitko to ne smije vidjeti dok glavni direktor i ja to ne pogledamo.
Drago mi je što vas vidim.
Tony si ne želi uskratiti opcije.
Nije gotovo do posljednjeg zvižduka.
Pitanje je
što želimo.
Priznanje?
Nijekanje?
Ispriku?
Neće priznati jer bi završio u zatvoru.
I nećemo se zadovoljiti isprikom pa ćemo ga bombardirati činjenicama.
Dobro. Odakle ćemo početi?
Petnaesti srpnja 2006. Jeffrey Epstein, Ghislaine Maxwell i Harvey Weinstein
na kostimiranoj su proslavi Beatriceinog 18. rođendana.
Epstein je u bijelom, sa zlatnom dugmadi i gomilom ordena.
- U njegovu kuću na Floridi upada policija. - Previše je to odjedanput
Petnaesti srpnja 2006.
Epstein, Maxwellica i Harvey Weinstein
bili su na kostimiranoj proslavi Beatriceinog 18. rođendana.
Epstein je u bijelom, sa zlatnom dugmadi i gomilom ordena.
U njegovu kuću na Floridi upada policija.
Previše je to odjedanput.
Fantastično. Nema se kamo skriti.
VLADIN DOKAZ
Andrew je izjavio da je s Epsteinom bio samo zbog prijateljstva s Ghislaine.
Problem je u tome što se čini da je ona dobro znala
većinu toga što je Epstein radio.
VLADIN DOKAZ
Ova slika Clintona.
To je haljina Lewinskice.
Epstein ju je imao na zidu.
S lustera je visila gola lutka u prirodnoj veličini.
Soba za masažu.
Sapun u obliku genitalija.
Nisi mogao biti u Epsteinovoj blizini i ne znati.
Lucas može ostati večeras ako imaš posla.
U redu je. Ne trebaju me.
Ne vjerujem to.
Zašto nisu tražili da ostanem?
Osigurala sam im intervju, a svejedno me i dalje ne žele.
Sam, znaš kako to ide.
Ljudi poput nas ne čekaju poziv.
Činimo što moramo.
Jesu li tražili da se okomiš na princa Andrewa?
- Nisu. - Ne, nisu. Ali učinila si to.
Ne zaboravi to.
A ovaj intervju,
je li važan?
Da, važan je.
Eto.
Volim te, mama.
I ja tebe volim, dušo.
Halo?
Sam.
Nadam se da nije prerano.
I 29. I imaš sve poslije 17. lipnja?
Tako je.
Stavi to na memorijski štapić.
Amanda je nazvala.
Odustaje?
Južni dnevni boravak.
Dvije stolice nasred sobe. Dva metra razmaka.
Kao u vesternu.
Kao dvoboj u vesternu.
Da.
Svi spremni?
Emily.
Što nije u redu?
Što ako se samo ispriča?
Što ako iznesem sve činjenice,
a on ništa ne prizna, nego samo kaže da mu je žao?
Što ako bude dobar, Esme?
To će biti sjajno za gledanost.
Ne radim to zato.
Nego zašto?
Monica Lewinsky.
Iznevjerila sam je kad Clintona nisam pitala za nju.
Ona je pristala na seks s njim.
Imala je 21 godinu. On je bio predsjednik SAD-a.
On je opet dobio svoj život. Ona je dobila desetljeće mržnje.
Pritisni ga.
Kako?
Ako bude dobar i kaže da mu je žao zbog tih cura,
nagni se prema njemu i pitaj osjeća li pritom i odgovornost.
A ako kaže ne?
Pitaj opet i pokaži mu fotografiju. Evo.
Hvala.
Ali na ovoj ste fotografiji vi.
Ne vjerujem da sam ikad bio ondje
i da sam ikad išao na gornji kat u toj kući.
Ne sjećate se, Vaša Visosti.
Da, naravno.
Dakle, lažna je?
Kao što kažem,
ne sjećam se da sam ikad bio ondje,
niti da sam upoznao tu ženu.
Gđicu Roberts. Nikad nemoj reći „tu ženu”.
Nikad.
- Zaboga! - Znam da je ovo teško.
I, naravno,
niste ondje mogli biti toga dana. Je li tako?
Puno ste puta zanijekali
da ste ikad upoznali Virginiu Giuffre.
Zanijekali ste njezine vrlo teške optužbe
da je bila prisiljena na seks s vama
kad je imala samo 17 godina.
To se dogodilo
ili ona laže.
Što je od toga?
To! Fantastično!
Imamo ga.
Sam.
Reci mi.
Ništa.
Reci mi.
Idem onamo. Ti ne ideš.
Želim čuti ako imaš što reći.
Ponudili smo mu prostor i vrijeme.
Ponudili smo mu intervju.
Takvi muškarci mrze kad ih ne čuju.
Htjet će da ga čuju.
Sad je najvažnije pitanje što ću odjenuti.
Crna haljina.
Jednostavno, elegantno.
Hepburn/Maitlis.
- Moja koljena. - Imaš najbolja koljena na televiziji.
Ne želim da mi gledaju koljena.
Ne želiš da ih on gleda. Mi bismo htjeli da ih gleda.
To bi bilo sjajno.
Emily?
Idi kući.
Želim da ujutro budeš spremna.
Godine 2006.
Epsteina su osudili jer je nudio cure mlade čak i 14 godina.
No ipak ste održavali vezu s njim još četiri godine poslije toga.
No ipak ste...
No ipak ste održavali vezu s njim sve do 2010. godine.
No ipak ste...
Moody!
Sjajno. Samo u ovoj sobi. Ovuda.
Moody!
- Osobnu, molim vas. - Da...
Sa mnom je.
Hvala!
Hvala.
Ne možeš ih uloviti kad ih loviš.
A kad su se spremni vratiti, više te nema.
Mogao bi se dići i otići ako Emily učini ono što očekujem.
Ako to učini, snimajte to.
- Nikako nemojte prestati snimati. - Stewarte.
Aha.
Vaše Visočanstvo.
Ovako?
Malo...
Malo pudera, Vaše Visočanstvo?
- Kako se zoveš? - Cat.
- Prvo pitanje. - Da.
Odmah izravno. „Jeffrey Epstein zlostavljao je djecu.
Niste li to znali kad ste otišli k njemu?”
I već ćeš ga pritisnuti u kut.
Ne, to mora biti s druge strane.
To ide na drugu stranu stolice.
Tako se neće isticati.
- Bože. - Ne, čekaj.
Pusti ga. Želimo da se osjeća ugodno.
Hlače.
Samo...
Samo budi prirodan.
To nije sjajno.
Donal McCabe. On je iz kraljičina ureda za tisak.
Nismo se tako dogovorili.
S kraljicom?
Nismo. Ali slobodno se požali njoj.
Ton!
Spremni.
Vaše Visočanstvo.
Došli smo u Buckinghamsku palaču
u vrlo neobičnim uvjetima.
Inače bismo razgovarali o vašem radu i dužnostima.
Doći ćemo i do toga.
Ali danas ste
prvi put odlučili dati izjavu u javnosti.
Zašto ste sad to odlučili?
Zato što ne postoji prikladan trenutak
za razgovor o g. Epsteinu
i svemu s čime je povezan,
a već neko vrijeme razgovaramo s Newsnightom
i planiramo emisiju o poslu kojim sam se bavio.
Na nesreću,
tek smo sad uspjeli uskladiti svoje rasporede.
Ovo je vrlo dobra prilika i drago mi je što vas danas vidim.
Kao što kažete,
sve se vraća na vaše prijateljstvo s Jeffreyjem Epsteinom.
Kako ste se sprijateljili?
Kako ste se upoznali?
Upoznali smo se preko njegove prijateljice.
Još 1999. godine.
Ovo je previše otvoreno. Previše lako.
Ghislaine poznajem od fakulteta. U UK-u.
I nisam proveo mnogo vremena...
Viđao sam ga jedanput-dvaput na godinu. Možda najviše triput na godinu.
To je često bilo u situacijama kad bih imao nekog posla u SAD-u.
Kad ga ne bi bilo, rekao bi:
„Slobodno se posluži mojim kućama.”
Rekao sam: „Hvala najljepša.”
Ali bilo bi zbilja pretjerano reći da smo bili bliski prijatelji,
iako je imao fantastičnu sposobnost
da spaja... posebne ljude.
Toga se ja sjećam.
Išao bih na večere na kojima bih upoznao...
Što ona radi?
...akademike, političare...
Pušta ga da govori.
Bila je to kozmopolitska skupina ljudi koju bih nazvao...
Jeste li mu vjerovali?
Da, vjerojatno jesam,
ali...
Ne ulazim u prijateljstvo
tražeći nešto pogrešno, ako me shvaćate.
Šarmantan sam.
Volim priliku za šarmiranje.
Je li istina da ste organizirali rođendansku zabavu
za Epsteinovu curu Ghislaine Maxwell u Sandringhamu?
Nije. Ondje smo išli u lov.
Lovački vikend?
Da, običan lovački vikend.
Ali u to vrijeme jedan je gost bio u dvorcu Windsor,
- u Sandringhamu, tog vikenda... - Da.
Sad znamo
da je on nabavljao mlade cure za seksualnu trgovinu.
To sad znamo.
U to vrijeme
nije bilo naznaka,
meni niti ikom drugom,
da se on bavi time.
Ama baš nikakvih naznaka.
Letovi Epsteinova mlažnjaka.
Takozvanog „Lolita Expressa”.
Princ Andrew često je putovao njime.
Kao i BC, Bill,
i GM, Ghislaine Maxwell.
Prinčevi, predsjednici i žene.
Curama ne spominju ime.
Da budemo spremni kad nas počnu zvati novinari.
Dakle, da utvrdimo,
bili ste u njegovom privatnom avionu.
Jesam.
I na njegovom privatnom otoku.
Jesam.
I spavali u njegovoj kući u Palm Beachu.
Da.
U svibnju 2006. godine
izdali su uhidbeni nalog za Epsteina zbog seksualnog zlostavljanja maloljetnice.
Da.
Pustili su ga u srpnju 2010. godine.
Nekoliko mjeseci poslije
bili ste kod njega u njegovoj kući u New Yorku.
Zašto?
Zašto ste odsjeli kod osuđenog seksualnog prijestupnika?
Otišao sam k njemu s jednim ciljem, a to je da mu kažem
kako bi zbog toga što je bio osuđen
bilo neprikladno kad bi nas tkogod vidio zajedno.
Činilo mi se da bih bio kukavica kad bih to učinio telefonom.
Morao sam to učiniti u četiri oka.
Otišao sam k njemu. Prošetali smo parkom
i to je bio taj razgovor, kad to već spominjem,
koji su fotografirali.
Tad sam mu rekao: „Čuj, obzirom na sve što se dogodilo,
ne bi bilo prikladno kad bismo ostali u kontaktu.”
Obostranom odlukom
odlučili smo da se više nećemo družiti i otišao sam.
Organizirao je zabavu kako bi proslavio puštanje na slobodu,
a vas je pozvao kao počasnoga gosta.
Nisam otišao na nju.
Aha, 2010. godine.
To nije bila zabava
kojom je slavio puštanje... u prosincu. To je bila samo manja večera.
Na njoj je bilo samo nas možda desetero.
Ako je bila i zabava,
ja o njoj ne znam ništa.
Na tu ste večeru pozvani
kao počasni gost.
Pa bio sam na toj večeri. To nije bilo onako kako biste vi to rekli,
ali, da, bio sam na toj večeri.
Samo želim razjasniti
jer ste rekli da ste otišli kako biste raskinuli kontakt,
a ipak ste u njegovoj kući u New Yorku ostali nekoliko dana.
Pitam se koliko...
Radio sam druge poslove za to vrijeme.
Ali bili ste u kući osuđenog seksualnog prestupnika.
Bilo mi je praktično da odsjednem ondje.
Čuo sam se s Panoramom.
Virginia Roberts kaže da je izvorna fotografija razvijena
dva dana nakon što je snimljena i imamo izjavu očevica iz 2001.
koji je tad vidio fotografiju.
- Freddy? - Da?
Hvala.
Aha.
Jedna od Epsteinovih optužiteljica,
Virginia Roberts,
iznijela je optužbe protiv vas.
U službenom iskazu izjavila je
da je u tri navrata imala spolni odnos s vama.
Jedanput u kući u Londonu,
kad su vam je doveli u Maxwelličinu kuću.
Jedanput u New Yorku,
mjesec dana poslije, u Epsteinovoj kući,
i jedanput na njegovom privatnom otoku,
zajedno s još sedam-osam cura.
Ne.
Ne za sve to?
Za sve.
Apsolutno ne za sve to.
Kažete da joj ne vjerujete?
Laže?
Na to mi je pitanje vrlo teško odgovoriti
jer ne znam
što ona pokušava postići,
ali mogu vam reći,
kategorički,
da je se uopće ne sjećam.
Ne sjećam se da je snimljena fotografija
i rekao sam,
dosljedno i...
često,
da nikad nismo imali seksualnu vezu bilo kakve vrste.
Kaže da vas je upoznala 2001. godine.
Kaže da je večerala s vama,
plesala s vama.
Častili ste je pićem
u noćnom klubu Tramp u Londonu.
Puno je toga pogrešno u toj priči.
Jedna od tih stvari jest da ja i ne znam gdje je šank u Trampu.
Ne pijem.
Ne vjerujem da sam ikad kupio piće dok sam bio u Trampu.
Sjećate li se da ste plesali s njom?
To se nije moglo dogoditi jer sam taj dan
bio kod kuće sa svojom djecom
i poveo sam Beatrice u Pizza Express u Wokingu,
na zabavu koja je počela, mislim, u 4 ili 5 poslijepodne.
Zašto se toga sjećate tako precizno?
Jer je odlazak u Pizza Express u Wokingu
za mene nešto neuobičajeno.
Vrlo neuobičajeno.
Stanite.
Možemo li?
Molim vas, vratila bih se unatrag.
Htjela bih da govorimo o jednom određenom datumu.
O 10. ožujku.
To je posve jasno. Trebamo li to? Mislim da dobro ide. Zar ne, Emily?
- Ne? - Ne.
Izričito je govorila o toj noći.
Opisala je kako je plesala s vama.
- Ne. - Jako ste se znojili.
Da, kad smo kod toga sa znojenjem,
imam pomalo neobičan problem,
a to je da se ne znojim, ili se bar tad nisam znojio,
a to bi zapravo...
Da, tad se nisam znojio
jer sam doživio
nešto što bih opisao kao predoziranje adrenalinom u Falklandskom ratu,
kad su pucali na mene i zato...
Zato mi je bilo gotovo nemoguće da se znojim.
Pitam se
osjećate li ikakvu
krivnju, kajanje ili stid
zbog bilo kojeg aspekta vašeg ponašanja
za vrijeme druženja s Epsteinom.
Sve u svemu...
jesam li mogao izbjeći situaciju u kojoj bih ga upoznao?
Ne bih rekao,
a to je bilo zbog mog prijateljstva s Ghislaine.
Žalim li zbog činjenice
da se očito ponašao nedolično...
Nedolično? Bio je seksualni prestupnik!
Oprostite, bio sam pristojan.
Da, bio je seksualni prestupnik.
Je li bilo u redu što mi je on bio prijatelj?
U to vrijeme,
ne zaboravimo da je to bilo godinama prije optužba protiv njega,
nisam mislio da se događa išta loše. Tada.
Problem je u tome što sam, nakon što su ga osudili...
- Ostali ste u kontaktu s njim. - Da.
Zbog toga si
svaki dan predbacujem
jer to nimalo ne dolikuje članu kraljevske obitelji.
Nastojimo održavati najviše standarde ponašanja
i to sam iznevjerio.
Ima li išta što mislite da je ostalo neizrečeno,
a što biste sad htjeli reći?
Ne bih rekao.
Vjerojatno ste iz mene izvukli većinu onog što se tražilo.
Idem.
Dolje je motorist. Za memorijske kartice.
Želite li sad obilazak?
Nekoliko fotografija?
Naravno. Ubijmo dvije muhe jednim udarcem.
Fotografirajte dok Emily vodim u obilazak.
Nije li bio divan?
Divno.
Mislim da je to dobro prošlo.
Poput šetnje u parku.
Očekujete auto, gospođo?
Ne, hvala.
Mislim da ću poći pješice. Ali hvala.
Mislim da će mi pozliti.
Emily. To je bilo...
To je bio on. Uspjela si.
Mi smo uspjele.
Hvala, Sammy.
Kako nam ide?
Kad idemo uživo?
Direktor će to odrediti.
Imala je svog čovjeka ondje dok ste snimali. Snimao je to?
Može li ona spriječiti emitiranje?
Pa kraljica je. Morao bih se javiti.
Želimo najavu uživo u petak navečer.
- S Emily? - Da. I s objavama na društvenim mrežama.
Reći ću Palači da ćemo to emitirati u subotu navečer. Čekaj da ti se javim.
- Koliko? - Petnaest minuta.
Valjda je dobro što nema vijesti.
- Tony? - Esme, zdravo.
Imamo dopuštenje.
Sutra navečer, u posebnom izdanju Newsnighta,
prvi ćemo put čuti riječi samog vojvode.
U intervjuu bez presedana
govorit će nam o svom prijateljstvu s Epsteinom
i optužbama protiv sebe.
Princ Andrew, vojvoda od Yorka,
dugo se već suočava s pitanjima o ulagaču Jeffreyju Epsteinu,
koji si je ove godine oduzeo život
dok je čeko suđenje za...
SVAKA ČAST NEUMORNOJ PRODUCENTICI SAM McALISTER ŠTO JE OVO OSIGURALA
16. STUDENOG 2019. GODINE
- Odakle ova vražja prašina? - Da, baš, gospodine.
NAJAVA INTERVJUA
„Princu je
cijeli taj naporni intervju poslužio kako bi pokazao
da nema što kriti.”
„Pokazat će da je bio posve iskren.
'Moglo bi se reći,' kaže prijatelj, da on zapravo kaže: 'Sudite mi.'”
To je sjajno, zar ne?
Točno pravi ton.
Vrlo dobro.
Želiš li da večeras budem ovdje
za vrijeme emitiranja?
Ne, ne treba.
To nije nužno.
Zdravo!
Bako, ovo je Freya.
- Zdravo. Uđi. - Freya, ovo je Netta.
Zdravo.
Štoviše, uvjeren sam
da nikad nisam bio u Trampu s njom.
Puno je toga pogrešno u toj priči.
Ne znam gdje je šank.
Imam pomalo neobičan problem, a to je da se ne znojim.
Ili se bar tad nisam znojio.
a to bi zapravo...
Doživio sam nešto
što bih opisao kao predoziranje adrenalinom u Falklandskom ratu.
Jer je odlazak u Pizza Expess u Wokingu
za mene nešto neuobičajeno.
Vrlo neuobičajeno.
NISAM CINKER
Ako Virginia Rogers gleda ovaj intervju,
što joj imate poručiti?
Nemam joj što poručiti
jer moram imati...
Dala mu je svaku priliku.
Ako tko kani tako optuživati...
Nastojimo održavati najviše standarde ponašanja
i to sam iznevjerio.
Zaboga!
Ne bih rekao.
Vjerojatno ste iz mene izvukli većinu onog što se tražilo.
Sjest ćemo naprijed.
OVO NIJE PITANJE KRALJEVSKOG PROTOKOLA
OVO JE PITANJE TRGOVANJA I SEKSUALNOG ISKORIŠTAVANJA DJECE
Vaše Visočanstvo.
- Amanda! - Amanda, kratka izjava!
Imate li komentar?
Palača je objavila izjavu vojvode od Yorka.
„Pitao sam kraljicu smijem li se povući
s javnih dužnosti na neko vrijeme
i ona mi je to odobrila.
I dalje ću jako žaliti
zbog nepromišljenog druženja s J. Epsteinom.
Poslije njegova samoubojstva mnoga su pitanja neodgovorena.
Osobito za njegove žrtve.
Mogu se samo nadati da će uspjeti obnoviti svoj život.”
Ovo je Newsnight.
Trudimo se kako bismo govorili o onom o čemu drugi ne govore.
O onom o čemu moramo govoriti,
do kojih je ljudima stalo.
Moćnike pozivamo na odgovornost i žrtvama dajemo glas.
Hvala.
PRINC ANDREW POVLAČI SE S KRALJEVSKIH DUŽNOSTI
Dva s janjetinom.
Uobičajeno.
Hvala.
Vidjeli ste? Da sam bar bio tamo dok su to snimali!
Da, vidjela sam.
- Hvala. - Hvala.
Intervju s Princom Andrewom
bio je najgledaniji u povijesti Newsnighta
i osvojio mnogo novinarskih nagrada.
Nekoliko dana poslije intervjua princ Andrew se povukao s dužnosti
i oduzete su mu kraljevske titule.
U ožujku 2022. Andrew se nagodio u slučaju tužbe Virginie Giuffre,
bez priznanja krivnje, i navodno joj platio 12 milijuna funta.
Druge žrtve Jeffreyja Epsteina
još se bore za pravdu.
Do danas je njegovim žrtvama isplaćeno više od 550 milijuna dolara.
Sam Mcalister napustila je BBC 2021.
i sad je suradnica na Londonskom ekonomskom fakultetu,
gdje predaje o pregovaranju.
Prijevod titlova: Ivan Zorić